Diari Oficial de la Generalitat Valenciana


Sumari del DOGV 5191, del 03-02-2006 (2006/951)

Resolució de 16 de desembre de 2005 del secretari Autonòmic de Turisme i director de l'Agència Valenciana del Turisme, per la qual es denega la inscripció de l'associació d'empresaris Estació nàutica Costa Palancia sítia a Canet d'en Berenguer (València), en el Registre General d'Empreses, Establiments i Professions Turístiques de la Comunitat Valenciana, com a empresa turística de servicis complementaris i es procedix a l'arxivament de les actuacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5191

Data del DOGV
:   03-02-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/951


Organisme emissor
:   Agència Valenciana del Turisme

Tipus de document
:   Anunci

Resolució de 16 de desembre de 2005 del secretari Autonòmic de Turisme i director de l'Agència Valenciana del Turisme, per la qual es denega la inscripció de l'associació d'empresaris Estació nàutica Costa Palancia sítia a Canet d'en Berenguer (València), en el Registre General d'Empreses, Establiments i Professions Turístiques de la Comunitat Valenciana, com a empresa turística de servicis complementaris i es procedix a l'arxivament de les actuacions. [2006/951]  
Per no haver sigut possible notificar de forma personal i directa a l'associació d'empresaris .estació nàutica Costa Palancia., la resolució de denegació d'inscripció de l'esmentada associació en el Registre General d'Empreses, Establiments i Professions Turístiques de la Comunitat Valenciana, com a empresa turística de servicis complementaris, és procedent la publicació en el Diari Oficial de la Generalitat Valenciana, a l'efecte del que disposa l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 19 de gener de 2006.. El cap de l'Àrea de Producte: Isabel Palafox Gámir.  
Examinat l'expedient sobre alta en el Registre General d'Empreses, Establiments i Professions Turístiques de la Comunitat Valenciana, com a Empresa Turística de servicis complementaris, de l'associació d'empresaris estació Nàutica Costa Palancia, l'objecte del qual és, d'un costat, la representació, defensa i promoció dels interessos econòmics, socials, laborals, professionals i culturals dels seus afiliats i, d'un altre, com a estació nàutica, la creació de producte nàutic i la promoció d'este, es comunica:  
Primer  
De conformitat amb l'article 4 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana:  
 .Són empreses turístiques les persones físiques i jurídiques que realitzen una activitat l'objecte de la qual siga la prestació de qualsevol dels servicis enumerats en l'art. 3 de l'esmentada Llei..   
Es consideren establiments turístics, els locals o instal·lacions obertes al públic preparats de conformitat amb la normativa si és el cas aplicable, en els que les empreses presten algun o alguns dels seus servicis...  
Segon  
Les empreses turístiques de servicis complementaris estan definides en l'article 13 de la Llei de Turisme de la Generalitat Valenciana en els termes següents:  
U. .Són empreses turístiques de servicis complementaris aquelles que tinguen com a objecte la realització d'activitats considerades per l'administració d'interés per al turisme o directament relacionades amb ell..  
Dos. .La realització de les activitats podrà comunicar-se a l'administració Turística a l'efecte de la seua inscripció en el corresponent Registre..  
Tercer  
Amb data 24 d'agost del 2005, es van notificar a l'associació interessada, dins del tràmit d'audiència prèvia a la proposta de denegació de la sol·licitud d'inscripció, una sèrie d'activitats que, realitzades del mode proposat, podien col·lidir amb les pròpies i exclusives de les agències de viatges. Concretament i en aparença, es comercialitzen paquets turístics integrats per allotjament, activitats esportives i una altra sèrie d'activitats complementàries, oferides sota un preu global i la reserva del qual s'efectua a través d'un telèfon 902 que actua a manera de central de reserves.  
El fet que el producte comercialitzat puga tractar-se d'un viatge combinat, en els termes de la Llei 21/1995, de 6 de juliol, de Viatges Combinats, l'organització i venda dels quals és objecte exclusiu de les agències de viatges, segons el que disposa l'article 2.b) del Decret 20/1997, d'11 de febrer, impedix accedir-hi a la sol·licitud.  
D'altra banda, es van sol·licitar les normes que regirien l'estació nàutica i que se certificara l'ingrés en l'Associació Espanyola d'estacions Nàutiques.  
Transcorregut el termini concedit a este efecte, l'Associació no ha presentat al·legació ni cap document.   
En conseqüència, mentres no s'aporten garanties suficients de què les esmentades activitats es contracten a través d'una agència de viatges o, alternativament, que l'esmentada Associació es constituïsca en agència de viatges, no és possible accedir a la seua sol·licitud.  
Per allò que s'ha exposat, el secretari autonòmic de Turisme i director de l'Agència Valenciana del Turisme, en virtut de les atribucions conferides per l'article 9.2.i) del Decret 209/2004, de 8 d'octubre, del Consell de la Generalitat Valenciana (DOGV de 13 /10/2004), resol:  
Denegar la inscripció de l'associació d'empresaris .Estació Nàutica Costa Palancia. en el Registre General d'Empreses, Establiments i Professions Turístiques de la Comunitat Valenciana, com a empresa turística de servicis complementaris i es procedix a l'arxiu de les actuacions.  
Cosa que es notifica de conformitat amb el que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú.  
Contra la present Resolució, que no posa fi a la via administrativa, podrà interposar-se Recurs d'Alçada davant de la consellera de Turisme i presidenta de l'Agència Valenciana del Turisme en el termini d'un mes comptat des de l'endemà a la notificació de la mateixa, d'acord amb el que establix els articles 114 i 115, en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 16 de desembre de 2005.. El secretari autonòmic de Turisme i director de l'Agència Valenciana del Turisme: Matías Pérez Such.